Կրիստիան Կոստով

Կրիստիան Կոնստանտինի Կոստով (, ), ռուս և բուլղարացի երգիչ, «Մանուկների ձայնը» ռուսական ծրագրի առաջին եթերաշրջանի եզրափակչի մասնակից։ Բուլղարական «X Factor» նախագծի 4-րդ եթերաշրջանում զբաղեցրել է երկրորդ տեղ, ներկայացնում է Բուլղարիան Կիևում տեղի ունեցող «Եվրատեսիլ 2017» մրցույթին և զբաղեցրել է երկրորդ տեղ։

Կենսագրություն 
Կրիստիան Կոստովը ծնվել է 2000 թվականի մարտի 15-ին Մոսկվա քաղաքում, Ռուսաստան։ Նրա մայրը՝ Զաուրան, ղազախուհի է, հայրը՝ Կոնստանտինը, բուլղարացի։ Վաղ տարիքից Կրիստիանը հետաքրքրվել է երաժշտությամբ և ծնողները որոշել են նրան տալ «Непоседы» երաժշտական ստուդիա։

2017 թվականի ձմռանը Կրիստիանը ընդունվել է Բերկիի անվան քոլեջը, որտեղ ուսումը, կապված գիմնազիան ավարտելու և «Եվրատեսիլ 2017»-ին մասնակցելու հետ,  կշարունակի 2018 թվականից։

Երաժշտական գործունեության սկիզբ 
2006 թվականին մասնակցել է «Непоседы» խմբի քասթինգին և իր ուսումը սկսել այնտեղից։ Նույն թվականին Յուլյա Նաչալովայի հետ հանդես է եկել Կրեմլի պալատում, մասնակցել է մի շարք համերգների Մոսկվայի տարբեր վայրերում։ Խմբի հետ միասին Կրիստիանը մասնակցել է շրջագայությունների Ռուսաստանում և արտասահմանում։ «Непоседы»-ին մասնակցել է տարբեր մրցույթների։ 2009 թվականին նրանք պատիվ են ունեցել Մոսկվայում տեղի ունեցող «Եվրատեսիլի» բացումն անել։

2011 թվականին նա ստանում է «Գրան պրի» մանկական «Sound Kids» միջազգային մրցույթում։ Այդտեղ էլ Jazz Parking պրոդյուսերական կենտրոնի ներկայացուցիչները ընդունում են Կրիստիանին։ Փորձը կենդանի կատարման Jazz Parking Band-ի հետ կենդանաի կատարումների փորձը Ալեքսեյ Բատիչենկոյի գլխավորությամբ կարևոր դեր է ունեցել երիտասարդ երգչի կայացման մեջ։

2012 թվականին Կրիստիանը ներկայացրել է Բուլղարիան «Մանկական Նոր ալիք 2012-ում», որտեղ զբաղեցրել է յոթերորդ տեղը։ Նույն թվականի հոկտեմբերին Կրիստիանին հրավիրել են մասնակցելու նոր Լենա Արիֆուլինայի «Երաժշտության դպրոց» մանկական հեռուստածրագրին, որտեղ նա ելույթ է ունեցել հայտնի աստղերի հետ, այդ թվում Բատիրհանա Շուկենովայի, և զբաղեցրել երրորդ հորիզոնականը։

Մասնակցությունը «Մանուկների ձայնը» (Ռուսաստան) հեռուստաշոուում 
2013 թվականի աշնանը՝ 13 տարեկան հասակում Կրիստիանը մասնակցում է «Մանուկների Ձայնը» ռուսական հեռուստաշոուի առաջին սեզոնի ընտրական փուլին (կույր լսումներ)։ Կույր լսումների ժամանակ Կրիստիանը կատարում է Ալիշի Քիզի «If I Ain’t Got You» երգը։ Բոլոր երեք ժուրիները շրջվել են, և նա ընտրել է Դիմա Բիլանի թիմը։

Հաջորդ փուլում՝ «Ճակատամարտում», Կրիստիանը հանդես է եկել Անդրեյ Գրիզլիի «Эта музыка» կատարումով։

Երրորդ փուլում Կրիստիանը նորից կատարել է Ալիշի Քիզի «If I Ain’t Got You» երգը, և որը ապահովել է նրա տոմսը դեպի եզրափակիչ։

Եզրափակչում Կրիստիանը կատարել է Ռոժդենա Անուսիի «Знаешь» երգը։

«Մանուկների ձայն» նախագծից հետո 

2014 թվականի հունիսի 1-ին մասնակցել է Ղրիմում կայացած МДЦ «Артек»-ի համերգին։

«Երկրի զավակներ» ազատ երգչախմբի հետ ձայնագրել է «Աշխարհն առանց պատերազմի» երգը։

Մասնակցություն «Х-Factor» (Բուլղարիա) հեռուստաշոուին 

2015 թվականի ամռանը, երբ լրացավ Կրիստիան Կոստովի 15 տարին, նա մասնակցեց «The X Factor Bulgaria» հեռուստաշոուի չորրորդ եթերաշրջանին։ Հաջողությամբ անցնելով քասթինգը՝ նա դարձավ չորրորդ եթերաշրջանի ամենաերիտասարդ մասնակիցը։

Ամբողջ շոուի ընթացքում Կոստովը վստահ առաջ էր գնում տարբեր փուլերով, սակայն կիսաեզրափակչում, զբաղեցնելով ամենավերջին երկու տեղերից մեկը, Կրիստիանը «AVA» խմբի հետ դարձավ դուրս մնալու հավակնորդ։ Բայց ժյուրիները իրենց ձայները տվեցին Կրիստիանին, և նա անցավ եզրափակիչ։

Մրցույթի եզրափակչում նա կատարեց «Լյուբե» խմբի «Позови меня» երգը, իսկ զուգերգի ժամանակ Վասիլ Նայդենովի հետ կատարել է «Сбогом, моя любов» երգը։ Եզրափակիչ երգի համար նա ընտրեց Էմիլյա Դիմիտրովայի «Ако си дал» երգը։ Հանդիասատեսի քվեարկության արդյունքում Կրիստիանն զբաղեցրեց երկրորդ տեղը, իսկ մրցույթի հաղթող դարձավ Քրիստինա Լուիզը։

Virginia Records-ի հետ պայմանագրի կնքում և դեբյուտային սինգլ 

2016 թվականին Կրիստիանը պայմանագիր կնքեց Virginia Records երաժշտական լեյբլի հետ («Վիրջինիա Ռեքորդս», Բուլղարիա)։

2016 թվականի հոկտեմբերի 7-ին նա թողարկեց դեբյուտային «Не си за мен» («Ոչ ինձ համար») սինգլը։ Երգի բառերը գրել է Վենցի Վենցը (Venci Venc'), իսկ երաժշտության և վերադաշնակման վրա աշխատել է Ռեյ Հեջեսը, Նայջել Բաթլերը և Այիզակ Էվանսը։ Երգը երկու շաբաթ զբաղեցրել է ազգային ռադիոյի հիթշքերթի և բուլղարական հեռուստատեսային հեռարձակման երգերում առաջին տեղը։ Բացի այդ, Կրիստիան Կոստովը Pavell & Venci Venc դուետի հետ ձայնագրեց «Вдигам Level» երգը («Բարձրանալու մակարդակ»), որը 14 շաբաթ շարունակ մնաց հիթ շքերթի առաջատարը։

2017 թվականի հունվարի 13-ին դուրս եկավ «Не си за мен» երգի անգլերեն տարբերակը՝ «You Got Me Girl»։

«Եվրատեսիլյան» մասնակցություն 

2017 թվականի մարտի 13-ին պաշտոնապես հայտարարվեց, որ Կրիստիան Կոստովը ներկայացնելու է Բուլղարիան «Եվրատեսիլ 2017» մրցույթին, որը տեղի էր ունենալու մայիսին Կիևում։ Մայիսի 11-ին երկրորդ կիսաեզրափակչի ժամանակ Կոստովը կատարել է «Beautiful Mess» երգը։ Այս տարվա մրցույթի ժամանակ Կրիստիանը ամենաերիտասարդ մասնակիցն է։

Սկավառակագրություն

Երգեր և սինգլներ

Տեսանյութեր

Ծանոթագրություններ

Արտաքին հղումներ 
 Կրիստիան Կոստովի պրոֆիլ Virginia Records լեյբլի էջում
 
 
 
 
 
 
 

Բուլղարացի երգիչներ
Ռուս երգիչներ
21-րդ դարի երգիչներ
Եվրատեսիլ 2017 երգի մրցույթի մասնակիցներ